A magyar szabadúszók első online piacterén nagy a nyüzsgés

A MAGYAR SZABADÚSZÓK ELSŐ ONLINE PIACTERE még csak fél éve startolt el, de 2024. november elején máris 400 szabadúszó kínál rajta 625 szolgáltatást. A platformon keresztül 102 projekt készült el és zárult le, és 2519 felhasználója van. Az XProjekt több mint egy innovatív, szabadúszókat és megrendelőket összekötő online piactér: ez egy együttműködésekre, kollaborációra épülő nyüzsgő, aktív közösség.

A szabadúszók olyan, többnyire home office-ból dolgozó számlaképes független szakemberek, azaz freelancerek, akik saját maguk számára vállalnak online végezhető munkát, és rövid vagy hosszabb távú projektmegbízások alapján dolgoznak. Vannak közöttük pl. grafikával és illusztrációval; filmmel és animációval; zenével és hangfelvétellel; marketinggel és virtuális asszisztenciával; mesterséges intelligenciával; honlapkészítéssel; pénzüggyel és joggal; oktatással és művészettel; online dietetikával; szövegírással stb. foglalkozók (összesen 16 féle kategóriában lehet regisztrálni). A felhasználók a szabadúszó tehetségeket szerződtetik le egy-egy online projektre. Ők vagy maguk is szabadúszók, akik valamilyen tudáshiányukat pótolnák mások tudásának gyors igénybevételével, vagy olyan nagyobb vállalkozók, cégek, akik inkább igénybe veszik egy-egy freelancer világosan megfogalmazott és átlátható módon beárazott szolgáltatását, kompetenciáját, mintsem hogy alkalmazottat vegyenek fel terveik, projektjeik megvalósításához, problémáik megoldásához. Ez az egyetlen magyar platform, amely magyar nyelven bemutatkozási lehetőséget és hozzáférést kínál a független magyar profiknak, akármilyen országban is élnek és dolgoznak.

A szabadúszók a piactéren ingyenesen hirdethetik magukat, és ellenszolgáltatásképpen a kapott megbízások díjából kell 10 %-ot fizetniük a piactérnek, amelyből a piactér a platform üzemeltetését finanszírozza, valamint jótékonyságra és környezetvédelemre fordítja.

Munkájukat a megbízók minősítik, így előbb-utóbb lesznek mindenkinek referenciái, ami által több megrendeléshez juthatnak, vagy akár kiemelt szolgáltatóvá válhatnak.

A piactér megálmodói maguk is szabadúszók, akik már évek óta sikeresek saját szakterületükön, a grafikus, programozó, marketinges szakmában.

Ennek a vállalkozásnak a létrehozásakor a víziójuk ez volt: „A magyar szabadúszók hosszú ideig használtak külföldi, szabadúszóknak szóló platformokat, amelyekkel kapcsolatban azonban több probléma is felmerült és nemcsak a magas jutalékok miatt. Ezért egy befektető segítségével létrehoztuk az XProjektet kifejezetten a magyar szabadúszóknak, bárhol is élnek ők. Velük elvégeztetni egy projektet mindig is egyszerűbb volt, mint nagy multi cégekkel dolgoztatni, mert a szabadúszók rugalmasak, gyorsak és az áraik is kedvezőbbek. A megrendelők tapasztalatai alapján úgy tűnik, hogy a munkájukat is precízebben, nagyobb odaadással végzik és kiemelten fontos nekik a megrendelők elégedettsége. Így mindenki jól jár”.

Az XProjektet jelenleg 12 szabadúszó működteti.

Az XProjekt közösségben mindig történik valami. A piactér számos további funkciót kínál, úgymint angyal befektetők által végzett mentorálást, izgalmas kreatív projekt ötletek megvalósításához finanszírozást, különféle versenyeket értékes díjakkal, partnerprogramot (affiliate program), és blogot is működtet, amelyből megtudható a különféle freelance szolgáltatások általános irányára is.

2025 első negyedévében indul az XProjekt Akadémia, ahol szabadúszók és bármilyen területen dolgozó vállalkozók tudást szerezhetnek profi, tapasztalt, szakmájukban elismert szakemberektől.

Aki szabadúszókat keres projektje megvalósításához, az itt posztolhatja projektjét ingyenesen, regisztrációs díj fizetése nélkül:https://xprojekt.hu/uj-projekt

Bemutatkozást és online szolgáltatásokat itt lehet feltölteni 100%-ban ingyenesen, azaz regisztrációs, közzétételi és havidíj fizetése nélkül:https://xprojekt.hu/uj-szolgaltatas

Logó és nagy felbontású fotók letölthetők innen:https://xprojekt.hu/media

Honlap:https://xprojekt.hu

Kapcsolat: Nagy Attila, tulajdonos és igazgatóEmail: kapcsolat@xprojekt.hu

Major Dominik szóvivő Telefon: +36302928212Email: dominik@xprojekt.hu

Sajtókapcsolat:

* Nagy Attila tulajdonos, cégvezető
* XProjekt
* +36 30 292 8212
* kapcsolat@xprojekt.hu

|  |  |
| --- | --- |
|  | © XProjektLogo. |
|  | © XProjektLogo. |
|  | © XProjekt |
|  | © XProjekt |
|  | © XProjekt |
|  | © XProjekt |
|  | © XProjekt |
|  | © XProjekt |
|  | © XProjekt |
|  | © XProjekt |
|  | © XProjekt |

Eredeti tartalom: XProjekt

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16647/a-magyar-szabaduszok-elso-online-piacteren-nagy-a-nyuzsges/